सीधे सेटों में हारीं साइना: ताई जू युंग ने सेमीफाइनल में भारत की साइना नेहवाल को 21-17, 21-14 से हराया. हालांकि, साइना सेमीफाइनल में हारने के बावजूद बैडमिंटन के महिला एकल में पदक जीतने वाली पहली भारतीय बन गईं. बैडमिंटन में सेमीफाइनल हारने वाले खिलाड़ी को कांस्य पदक दिया जाता है. साइना का एशियाड में एकल स्पर्धा में यह पहला पदक है. उन्होंने 2014 इंचियोन एशियाई खेलों में महिला टीम स्पर्धा में कांस्य पदक जीता था. साइना और ताई जू युंग के बीच अब तक 17 मुकाबले हुए. इनमें साइना पांच और युंग 12 जीतने में सफल रहीं. साइना नवंबर 2014 के बाद से युंग के खिलाफ कोई मुकाबला नहीं जीत पाईं हैं.